text: কুষ্টিয়া চাঁদপুরে ট্রাকের চাপায় সিফাত নামে এক শিক্ষার্থী নিহত, চালক ও হেলপার আটক কুষ্টিয়া চাঁদপুরে ট্রাকের চাপায় সিফাত নামে এক শিক্ষার্থী নিহত, চালক ও হেলপার আটক – Tajasangbad.com
  কুমারখালী, কুষ্টিয়া সদর, নারী ও শিশু
  ৭২৮	বার নিউজটি পড়া হয়েছে
  অন্তর, কুষ্টিয়া : কুষ্টিয়ার কুমারখালীতে ট্রাক চাপায় সিফাত (১১) নামের এক মাদ্রাসা শিক্ষার্থী নিহত হয়েছে। শুক্রবার (০৯ এপ্রিল) দুপুরে কুমারখালী উপজেলার চাঁদপুর ইউনিয়নের নেয়ামত বাড়িয়া এলাকায় এ দূর্ঘটনা ঘটে।
  নিহত সিফাত কুমারখালী উপজেলার চাঁদপুর ইউনিয়নের কাঞ্চনপুর গ্রামের ছেলিম বিশ্বাসের ছেলে। সে নিয়ামত বাড়িয়া শাহ নিয়ামত উল্লাহ মাদ্রাসার হাফেজীয়া ছাত্র।
  পান্টি পুলিশ ফাড়ির ইনচার্জ এসআই আতিক জানান, দুপুর সাড়ে ১২টার দিকে সিফাত জুমা'র নামাজ আদায়ের জন্য মসজিদে যাচ্ছিলো। রাস্তা পার হওয়ার সময় হরিনারায়ণ পুর থেকে পান্টি বাজার গামী দ্রুতগ্রামী একটি ট্রাক তাকে চাপা দিলে ঘটনাস্থলেই সে মারা যায়। ঘাটক ট্রাকটি পান্টি বাজারে নিয়ন্ত্রন হারিয়ে একটি ভ্যানকে ধাক্কা দিয়ে স্থানীয়রা চালক ও হেলপারকে আটক করে।
  এসআই আতিক আরো জানান, পুলিশ ঘটনাস্থল থেকে মরদেহটি উদ্ধার করে ময়না তদন্তের জন্য কুষ্টিয়া জেনারেল হাসপাতাল মর্গে প্রেরণ করেছে। সেই সাথে ঘাতক ট্রাকের চালক লালন ও হেলপার কাশেমকে আটক করা হয়েছে।